Pari: Ginoo, panalangini ang mga nagdayeg Kanimo ug balaana kadtong misalig Kanimo, luwasa ang Imong katawhan ug panalangini sila; ampingi ang tibuok lawas sa Imong simbahan, balaana ang mga nahigugma sa katahum sa Imong puloy-anan. Balusi sila og panalangin sa Imong Langitnong Gahum, ug ayaw talikdi ang mga naglaum Kanimo. Ihatag ang kalinaw sa kalibotan, sa Imong simbahan, sa mga kaparian, sa anaa sa panggamhanan, sa armadong kusog ug sa tanan Mong katawhan. Kay ang tanang maayo ug hingpit nga gasa nagagikan Kanimo sa kahitas-an, ang Amahan sa Kahayag; ug kami Kanimo nagdayeg, nagpasalamat ug nagsimba, sa Amahan, ug sa Anak ug sa Espiritu Santo: karon ug sa kahangtoran ug sa mga katuigan nga walay katapusan.